b'\n_START_ARTICLE_\nLorenza Mondada\n_START_PARAGRAPH_\nLorenza Mondada (s. 1963 Ticino, Sveitsi) on sveitsil\xc3\xa4inen kielitieteilij\xc3\xa4 ja professori._NEWLINE_Mondada opiskeli 1982\xe2\x80\x931985 Freiburgin yliopistossa ja toimi valmistuttuaan assistenttina eri yliopistoissa. H\xc3\xa4n v\xc3\xa4itteli Lausannen yliopistossa 1994 ja tutki v\xc3\xa4it\xc3\xb6skirjassaan tilan kuvauksia matkakertomuksissa. 1996\xe2\x80\x932001 h\xc3\xa4n oli Baselin yliopistossa apulaisprofessori. 2001 h\xc3\xa4net nimitettiin Lyon 2 -yliopiston kielitieteen osaston professoriksi, ja tammikuussa 2007 h\xc3\xa4net nimitettiin ICAR tutkimuslaboratorion johtajaksi._NEWLINE_Mondada on ollut vuodesta 2012 Baselin yliopiston ranskan kielen ja yleisen kielitieteen professori. Aiemmin h\xc3\xa4n on ollut Lyonin yliopiston kielitieteen osaston professori ja Ranskassa Institut Universitaire de Francen tutkija sek\xc3\xa4 ICAR Research Labin (UMR 5191 CNRS) tutkija. Vuonna 2006 h\xc3\xa4n oli Helsingin yliopistossa tutkijana._NEWLINE_Mondada valittiin vuonna 2016 Suomalaisen tiedeakatemian j\xc3\xa4seneksi._NEWLINE_Mondada sai 2001 Latsis-palkinnon, joka my\xc3\xb6nnet\xc3\xa4\xc3\xa4n Sveitsiss\xc3\xa4 vuosittain alle 40-vuotiaalle huippututkijalle.'